Nationale Vëlosreseau

thumb
Den nationale Vëlosreseau (oder d'nationaalt Vëlosnetz) begräift déi Vëlosweeër déi d'Verbindunge maachen tëscht de wichtegsten Aarbechts- a Bildungszentren oder de Pôle-d'échangen (Garen, Park-and-riden, …) zu Lëtzebuerg, gradewéi zwéi Vëlosexpressweeër vun der Stad Lëtzebuerg aus, engersäits op Esch-Uelzecht an anersäits op Beetebuerg.

Zum nationale Vëlosnetz gehéiert awer och d'Realisatioun vun touristesche Strecke vun nationaler oder internationaler Bedeitung wéi z. B. den Uschloss op lëtzebuergeschem Territoire un de RAVeL-Reseau, d'Vennbunn oder d'Pist EuroVëlo 5 an och d'Ubannung u Fräizäitgebidder wéi de Stauséi, den Haff Réimech, d'Esplanade laanscht d'Musel, den Dall vun der Wäisser Iernz oder den Naturpark Uewersauer.

D'Käschte fir de Bau an d'Sanéierung vun der nationaler Vëlosinfrastruktur ginn zu Laaschte vum Staat, mat Ausnam vun de Gemengestroosse bannent enger Uertschaft, déi vun de jeeweilege Gemenge gedroe ginn. Dat selwecht gëllt fir den Ënnerhalt an d'Beschëlderung vun de Vëlospisten, ausser de Vëlosexpressweeër, fir déi d'Bauverwaltung eleng zoustänneg assArt. 6bis, Art. 6ter, Art. 6quater vum Gesetz vun 2019.

 Entwécklung 
Dat éischt Gesetz iwwer d'national Vëlosweeër geet op 1999 zeréck. D'Zil war sengerzäit fir eng legal Basis fir den Opbau vun engem nationalen Netz ze schafen, woubäi et sech haaptsächlech ëm Vëlosweeër fir Sport- an Tourismuszwecker gehandelt huet. Et war deemools e Reseau vun 950 Kilometer geplangt, wouvun 280 km scho bestoungen an der bis 2015 nach 320 km sollten derbäi kommen.

Mam Gesetz vun 2015 koum et dunn zu engem reegelrechte Paradigmewiessel. De Vëlo sollt net just als Fräizäitbeschäftegung ënnerstëtzt ginn, ma den Undeel vun der aktiver Mobilitéit fir déi alldeeglech Deplacementer sollt – mam Abanne vum ëffentlechen Transport – kontinuéierlech eropgesat ginn. Et gouf deemno ugestrieft fir de Vëlo haaptsächlech als ëmweltfrëndlecht, rouegt a flexibelt Transportmëttel unzegesinn, dat fir kuerz Trajeten och dacks méi séier wéi den Auto ass. D'Gesetz vun 2015 huet eng Rei vu Strecken agefouert, déi fir déi deeglech Trajete sollte gebraucht ginn. Méi spéit gouf du mat der Strategie Modu 2.0 d'Wichtegkeet vum Vëlo als Transportmëttel nach méi verstäerkt. Als Resultat dovu goufe mam neie Gesetz vun 2019 Bedierfnesser fir zousätzlech Vëlosweeër festgestallt, entweder fir wichteg Pendelverbindungen ze definéieren, fir Strecke virzegesinn, déi ursprénglech net geplangt waren oder fir Vëlosweeër an zukünftege grousse Stroossebauprojeten z'integréieren. Zousätzlech goufen och Deeler vu Vëlospisten aus dem nationale Vëlosreseau erausgeholl, well se de Qualitéitskrittären a punkto Sécherheet, Confort oder direkt Verbindung net (méi) entsprach hunn.

Dem aktuelle Gesetz no besteet dat nationaalt Vëlosnetz, wann et bis fäerdeg ass, aus 1.102 km, déi sech esou zesummesetzenStand vun 2019:

 605 km sinn am Gebrauch, dovu 95 km am Mëschverkéier mam Autostrafick
 610 km kommen derbäi, wouvun 180 km bestinn a 430 km nei gebaut musse ginn
 113 km ginn deklasséiert.

Am Verglach mam Gesetz vun 2015 ass et deemno e Plus vun 83 km Vëlospisten.

Pro Kilometer Vëlospist deen nei gebaut muss ginn, gëtt e Budget vu 587.000 Euro geschat. Déi Fraise begräifen de Stroossebau, de Bau vun Ouvrage-d'arten, d'Etüden an eventuell Kompensatiounsmoossnamen.

 Lëscht vun den nationale Vëlospisten 
Opgepasst: Dës Lëscht baséiert um Gesetz vun 2019. D'Numerotatioun ass deelweis anescht wéi déi, déi et bis dohi gouf, an déi  nach ëmmer op de Schëlter ze gesinn ass. 

+Lëscht vun de nationale Vëlospisten op Basis vum Gesetz vun 2019D'Trajete baséieren op dem Text (Art. 4) an de Kaarten aus dem Gesetz; et ass net alles kloer detailléiert, sou datt eventuell kleng Onprezisiounen an der Opzielung sinnPistBeschreiwungUschloss50px|link=Vëlospist PC1Verbindung vum Pôle d'échange Luxexpo iwwer Rout Bréck - Pafendall - Gare Centrale - Lycée Bouneweg - Houwald op d'Cloche d'or.
Leeft parallel zu der Tramslinn T1. PC2, PC11, PC13, PC15a, PC31, PC33, PC103, PC104
 iwwer d'Antenn 1a mat der PC33 op der Cloche d'or50px|link=Vëlospist PC2Vun der Dummeldenger Gare iwwer de Kierchbierg, Héienhaff, Sennengerbierg, Iernster, Guedber, Lënster Lycée, Jonglënster, Bech op Iechternach.
Leeft zu engem groussen Deel op der fréierer Streck vun der Schmuelspuerbunn Chareli. PC1, PC3, PC4, PC5, PC15
 iwwer d'Antenn 2a mat der PC27 um Pôle d'échange Zens-Hamm, via Héienhaff - Fluchhafen50px|link=Vëlospist PC3Vu Schengen iwwer Rëmerschen, Réimech, Stadbriedemes, Éinen, Waasserbëlleg, Rouspert, Iechternach, Reisduerf op Veianen.
Leeft um Stéck laanscht d'Sauer op Deelerstécker vun der fréierer Schmuelspuerbunn Ettelbréck-Waasserbëlleg.  PC2, PC4, PC6, PC11, PC15, PC22a, PC26, PC27
 op den däitsche Reseau zu Schengen, Gréiwemaacher, Waasserbëlleg, Iechternach a Reisduerf50px|link=Vëlospist PC4Vu Mäertert iwwer Mënjecker, Wecker, Betzder, Ouljen, Roudemer op Iernster PC2, PC3, PC26
 iwwer d'Antenn 4a mat der Gare Wecker50px|link=Vëlospist PC5Vu Jonglënster iwwer d'Fiels, Miedernach, Iermsdref bis westlech vu Reisduerf PC2, PC15, PC24, PC2950px|link=Vëlospist PC6Vun Esch-Uelzecht iwwer Schëffleng, Näerzeng, Beetebuerg, Peppeng, Fréiseng, Uespelt, Munneref, Elleng, ZAE Triangle Vert op Rëmerschen PC3, PC8, PC10, PC11, PC37, PC103, PC104, 
 iwwer d'Antenn PC6a mat der PC104 zu Féiz via ZAE Herbett an ZAE Féiz
 iwwer d'Antenn PC6b mat der PC8 zu Keel
 iwwer d'Antenn PC6c mat der PC8 via ZAE Scheleck 
 iwwer d'Antenn PC6d bei d'Thermalbad, de Munnerëffer Lycée an de Vëlodrom50px|link=Vëlospist PC7Vun Dikrech iwwer ZAE Fridhaff, Houschentam Gesetzestext steet iertemlecherweis Hobscheid (Habscht) amplaz vun Hoscheid (Houschent), Housen, Maarnech, Hengescht, Wäiswampech bis op d'Buergplaz PC16, PC21, PC22
 iwwer d'Antenn PC7a mat der PC15 a PC16 via Ierpeldeng-Sauer 
 iwwer d'Antenn PC7b mat der PC2150px|link=Vëlospist PC8Vu Péiteng iwwer Nidderkuer, Déifferdeng, Bieles, Belval, Esch-Uelzecht, Rëmeleng, Keel, Eurohub Sud, ZAE Krakelshaff op Beetebuerg PC6, PC6b, PC6c, PC12, PC36
 iwwer d'Antenn PC8a mat der PC36
 iwwer d'Antenn PC8b op Biereng, via Terminal Eurohub
 iwwer d'Antenn PC8c op Diddeleng via ZAE Riedgen
 iwwer d'Antenn PC8d bei de Beetebuerger Märchepark50px|link=Vëlospist PC9Vun der ZAE Éilereng iwwer Suessem, Lampech, Recken op Leideleng PC10, PC104
 iwwer d'Antenn PC9a vu Suessem mat der PC35, 
 iwwer d'Antenn PC9b vu Reckeng op der Mess mat der PC35 op der Dippecher Gare 50px|link=Vëlospist PC10Vu Leideleng ZAE Am Bann, ZAE Poudrerie, Obeler op Fenneng PC6, PC9, PC10450px|link=Vëlospist PC11Vun ZAE Houwald, Hesper, Haassel, Fëlschdref, Duelem, Elleng, Scheierbierg op Réimech PC1, PC3, PC6, PC15
 iwwer d'Antenn PC11a vu Fenteng mat der PC103
 iwwer d'Antenn PC11b mat der PC27 an der ZAE Weiergewan, via Contern50px|link=Vëlospist PC12Vu Péiteng, Kënzeg, Stengefort, Äischen, Näerden, Useldeng, Béiwen, Biissen op Colmer-Bierg.
Verleeft sträppweis op der Streck vun der fréierer Schmuelspurlinn Péiteng-Ettelbréck (Atertlinn) PC8, PC13, PC15, PC17, PC25, PC28, PC34, PC35
 iwwer d'Antenn PC12a op d'Klengbettener Garee
 iwwer d'Antenn PC12b vu Biissen an d'ZAE um Rouscht 50px|link=Vëlospist PC13Vun der Mamer Gare, Mamer Lycéeën, Bartreng, Stroossen, op de Pôle d'échange Stäreplaz / Étoile PC1, PC12, PC14, PC28, PC32, PC35, PC104a
 iwwer d'Antenn PC13a bei de Centre Hospitalier50px|link=Vëlospist PC14Vu Miersch, Schëndels, Koplescht op Mamer PC13, PC15, PC19, PC32a
 iwwer d'Antenn PC14a mat der PC15, via Gousseldeng
 iwwer d'Antenn PC14b mat der PC3450px|link=Vëlospist PC15Vun Hesper, Rout Bréck - Pafendall, Pafendall, Walfer, Luerenzweiler, Lëntgen, Miersch, Mierscher Lycéeën, Pëtten, Kruuchten, Colmer-Berg, ZAE Schieren, Ettelbréck, Dikrech op Reisduerf PC2, PC3, PC5, PC7a, PC11, PC12, PC14, PC14a, PC16, PC21, PC22, PC24, PC27, PC29, PC30, PC32
 iwwer d'Antenn PC15a vun Hesper aus mat der PC1,
 iwwer d'Antenn PC15b vun Heeschdref aus mat der PC30,
 iwwer d'Antenn PC15c vu Pëtten aus an d'ZAE um Rouscht, 
 iwwer d'Antenn PC15d mat Welsdref
 iwwer d'Antenn PC15e mat der Ettelbécker Gare50px|link=Vëlospist PC16Vun Ettelbréck / Centre hospitalier du Nord, Ettelbrécker Lycéeën, Ettelbréck Gare, Dikrech Gare op den Dikrecher Schoulcampus PC7, PC7a, PC15, PC15e50px|link=Vëlospist PC17Vun Näerden, Réiden, Kietscht, Pärel op Roumecht PC12, PC18, PC23
 iwwer d'Antenn PC17a vu Réide bei den Atert-Lycée
 op de belsche Reseau zu Roumecht50px|link=Vëlospist PC18Vu Kietscht, Uerschdref, Lëlz, Esch-Sauer, Heischent op Nidderefeelen PC17, PC21
 iwwer d'Antenn PC18a vu Lëlz mat der PC23 zu Béiwen50px|link=Vëlospist PC19Vu Miersch op Bruch PC14, PC3450px|link=Vëlospist PC20Vun Ëlwen, Uewerwampech, Wanseler, Wolz op Kautebaach PC21, PC23
 iwwer d'Antenn PC20a op de belsche Reseau zu Nidderwampech
 iwwer d'Antenn PC20b bei d'Gare an de Lycée vu Wolz50px|link=Vëlospist PC21Vun Ettelbréck, Nidderfeelen, Welschent, Buerschent, Kautebaach, Lellgen, Klierf, Lycée Edward-Steichen, Ëlwen, Buergplaz op d'belsch Grenz PC7,PC7a, PC15, PC18, PC20, PC22, PC25
 op de belsche Reseau op der Schmëdd
 iwwer d'Antenn PC21a bei d'Gare vu Wëlwerwolz 50px|link=Vëlospist PC22Vun der Bleesbréck, Tandel, Furen, Parc Housen op Lellgen PC7, PC15, PC21
 iwwer d'Antenn PC22a vu Furen mat der PC3 bei Bëttel50px|link=Vëlospist PC23Vu Bungeref, Bauschelt, Béiwen op Wanseler PC17, PC18a, PC2050px|link=Vëlospist PC24Vu Kruuchten-Gare op Miedernach PC5, PC1550px|link=Vëlospist PC25Vun Nidderfeelen, Mäerzeg, Groussbus op Useldeng PC12, PC2150px|link=Vëlospist PC26Vun Éinen, Gouschteng, Rued-Sir op Ouljen PC3, PC450px|link=Vëlospist PC27Vun der Polvermillen, Pôle d'échange Zens-Hamm, ZAE Weiergewan, Mutfert, Bous op Stadbriedemes PC2a, PC3, PC11b, PC15
 iwwer d'Antenn PC27a op Sandweiler
 iwwer d'Antenn PC27b op d'Sandweiler Gare50px|link=Vëlospist PC28Vun Hoen, ZAE Wandhaff, Capellen op Mamer PC12, PC13, PC3450px|link=Vëlospist PC29Vu Jonglënster, Buerglënster op Lëntgen PC5, PC15, PC3050px|link=Vëlospist PC30Vu Miersch, Lëntgen op Walfer PC15, PC15b, PC29
 iwwer d'Antenn PC30a vu Luerenzweiler mat der PC1550px|link=Vëlospist PC31Vu Bouneweg op Gaasperech PC150px|link=Vëlospist PC32Vun Eech duerch de Bambësch op Stroossen PC13, PC15
 iwwer d'Antenn PC32a mat der PC14 via Briddel50px|link=Vëlospist PC33Vum Pôle d'échange Uewerstad iwwer Hollerech, Cloche d'or op d'Kockelscheier PC1, PC1a, PC10450px|link=Vëlospist PC34Vu Capellen, ZAE Kielen, Keespelt, Huelmes op Bruch PC12, PC14b, PC19, PC28
 iwwer d'Antenn PC34a vu Kielen aus mat der PC34a50px|link=Vëlospist PC35Vu Péiteng, Gare Nidderkäerjeng-Suessem, ZAE Robert Steichen, Sprénkeng, Dippech, Bartreng bei d'Mamer Lycéeën PC9a, PC9b, PC12, PC13
 iwwer d'Antenn PC35a vun Dippech-Gare op Dippech 
 iwwer d'Antenn PC35b vu Bartreng aus mat de PC104 a PC104a50px|link=Vëlospist PC36Vun der Escher Gare, Rämerech op Belval PC8, PC8a, PC10450px|link=Vëlospist PC37Vu Peppeng, Réiser op d'Biechemer Gare op Béiweng PC6, PC10350px|link=Vëlospist PC38Vun Esch-Uelzecht, Monnerech, ZAE Suessem, op d'Gadderscheier PC9, PC10450px|link=Vëlospist PC103Vëlosexpresswee Cloche d'or - BeetebuergLeeft parallel zu der neier Eisebunnsstreck Lëtzebuerg-Beetebuerg. PC1, P6, PC11a, PC3750px|link=Vëlospist PC104Vëlosexpresswee vum Pôle d'échange Hollerech, Pôle d'échange Bouillon, Pôle d'échange Cloche d'Or, Pôle d'échange Rämerech, Esch-Uelzecht.Leeft parallel zu de geplangten neien Tramsstrecken, ë.a. där tëscht der Cloche d'or an Esch-Uelzecht. PC1, PC6, PC6a, PC9, PC10, PC33, PC35b, PC36, PC38
 iwwer d'Antenn PC104a mat dem PC13, PC13a, PC35 op der Helfenter Bréck

 Kuckt och 
 EuroVëlo 5
 RAVeL-Reseau
 VëloRoute SaarLorLux
 Vennbunn

 Um Spaweck 

 Iwwersiicht vum op Vëlosreseau op geoportail.lu

Kategorie:Vëlospisten zu Lëtzebuerg